JohanHeinsen/ENO huggingface dataset:
Aalborg Stiftstidende, 1846-05-12
Befordringer D. 29de f. M. er der medeelt allerh. Confirmation paa det af Hertugen af Augustenborg forhidtilv. Sognepræst for Uck i Tønder Amt, F. Petersen, udfærdigede Kaldsbrev som Sognepræst for Ruthmark paa Als. D. 5de ds. er Auscultant ved de slesvigske Overdikasterier, A. D. v. Ahlefeldt, udn. til Landraad og overordentligt Medlem af den slesvigske Landsret. S. D. er Valget af deput. Borger og Cichoriefabrikant P. Jensen i Husum til Raadmand steds allern, stadstæstet. Fortiden har man paa St. Thomas et stort amerikansk Beriderselskab under Anførsel af en Oberst Mann, der giver meget gode Præstationer. Hr. Obersten seiler omkring fra Ø til Øien ham eller Selskabet tilhørende Brig; de opslaae Telt samme Dag de ankomme, og samme Aften ride de lystig om i Circus, og saaledes 4 Aftener i Træk, og en den næste Morgen under Seil med Heste og Ryttere. – Botanikeren Ørsted har i lang Tid været paa St. Thomas og St. Jan. - Th. Fosset, (der i December Maaned 1844 ombord i en Slup, paa en Reise mellem St. Croix og St. Thomas, myrdede 3 af 4 foruden ham selv ombord værende Mennesker), er nu paa St. Thomas ifølge Høiesteretsdom bleven hængt. (B. T.) Den danske Civilingenieur, Hr. E. v. Buchwald, har efter et maaskee tiarigt Ophold deels i Nordamerika, deels i Tydskland, for nylig i Hamborg ladet (hos Hoffmann & Campe) trykke et lille tydsk Skrift angaaende den naturlige Udvikling af Jernbanerne i Hertugdømmerne Slesvig og Holsteen, samt disse Baners Forlængelse gjennem den jydske Halvs." J dette Skrift, der er tilegnet Hs. Kgl. H. Kronprindsen yttrer Forf. det Ønskelige i at Jernbanen skulde fra Hertugdømmerne anlægges over Colding, Veile til Aarhuus, Viborg og derfra til Aalborg, for at naae Liimfjorden. (For at udføre dette vigtige Værk var det da først og fremmest nødvendigt, at Rendsborger=Jernbanens Forlængelse til Flensborg, hvortil alle Penge saa at sige ligge pr. Cassa, bevilgedes, og vi kunne ikke indsee, hvorfor denne Bevilling lader vente paa sig og hvorfor hele Slesvig og Danmark skal vente paa Tilladelsen til at indlemmes i en europæisk Jernbanecommunication. Den Frygt, der paa Nationalitetens, som den ene saliggjørende Troes Vegne er vakt, er kun et tomt og i sig selv latterligt Luftbillede, thi Verdens Comunicationsvæsen, har Jntet med Nationalfølelsen at gjøre og det vilde see daarligt ud med denne, om vi for dens Opretholdelse skulde behøve paa paraguayistisk Maade at afspærre os fra Verdensculturen. Den Flensborg-Husumer Bane maa blive en Sag for sig og i dennes Magt bør det og kan det med ingen Slags Retfærdighedsgrund lægges, at udelukke Slesvig og Danmark fra den hovedeuropæiske Jernbaneforbindelses Goder.)
Aalborg Stiftstidende, 1846-05-12
Student Brorsen i Kiel har den 30te April opdaget en teleskopisk Komet i Pegasus, der den 2den og 3die ds. er iagttaget paa Altonas Observatorium. Den bevæger sig daglig omtrent 6 Grader imod Nord og 3 Grader imod Øst og viser sig i Kikkerten som en rund, temmelig stor Lystaage uden Spor af nogen Hale.
Aalborg Stiftstidende, 1846-05-12
Paa et Par Steder i Slagelse-Egnen, hvor man har ladet Kartoflerne staae uoptagne Vinteren over, fordi man syntes at de ikke vare Optagelseslønnen værd, finder man nu mange friske Kartofler i Jorden, ialmindelighed et Par Stykker under hver Blok. Dette synes at bevise, at man, naar Kartoffelsygen indtræffer, bør lade Frugten staae saalænge som muligt. (Sig. Av.)J Onsdags Nat udbrød der i Eieren, Propr. Petersens Fraværelse, Jld i Stuelængen paa Christiansdals Ladegaard, men Tyendet vækkedes itide ved et Rabalder, der bevirkedes ved at Ilden havde opbrændt Gulvet, saa at en Kakkelovn styrtede fra den ene Etage ned i den anden, i hvilken Anledning man fik Jlden slukket. Samme Aften havde en 14-aarig Bondedreng sat Jld paa Blikkenslager Handwerks Huus i Odense. Drengen var bragt derind for at lide Straf af Riis og opholdt sig hos en af Stokkemændene, som boer i Hr. H.s Huus, og havde der kastet en brændende Frictionssvovlstik ned i en paa Loftet staaende Kasse, men Branden opdagedes heldigviis itide af Gjenboerne. (Hemp. Av.)J Granslev By, under Bidstrup Gods, afbrændte ved en i Mandags Morges Kl. 3 opkommen Jldløs tvende sammenbyggede Fæstehuse, der beboedes af 45 Familier, hvilke fik saaagodt som Jntet reddet. Ildens Opkomst vides ikke. (Rand. Av.)¬
Aalborg Stiftstidende, 1846-05-12
J Landsbyen Taanum slog Lynilden i Fredags ned i Chr. Sørensens Gaard, igjennem Taget, og gik igien udaf en lille Rude paa en Halvgavl. J Taget havde Straalen tændt; men da Folkene strax bleve opmærksomme derpaa, lykkedes det dem itide at faae det slukket med nogle Fade Melk. (Rand. Av.)
Aalborg Stiftstidende, 1846-05-12
Hovedgaarden Steensmark, uden Gods, er i disse Dage solgt af Propr. A. la Cour paa Sarolyst til Forpagteren af fornævnte Hovedgaard, N. la Cour, for 55,000 Rbd., med en Besætning af 140 Meierikøer. For 6 a 7 Aar siden kjøbte Sælgeren denne Hovedgaard med complet Bøndergods, fordeelt paa 44 Gaarde og 21 Huse, fra de samlede Benzonske Eiendomme. (S. Bl.)
Aalborg Stiftstidende, 1846-05-12
Aarhuus, den 11te Mai. Den Hr. Bryggeri eier F. Christensen i Aalborg tilhørende Gaard Nr. 617. paa Vestergade her i Byen er af ham i disse Dage solgt til Dhrr. Uhrmager Pallesen Rohde og Boghandler Brøchner for 6000 Rbd.
Aalborg Stiftstidende, 1846-05-12
Jris" ankom i Løverdags hertil med 82 Passagerer og afgik idag med 81 Passagerer, 57 Stkr. Kreaturer og 2 Par Heste.
Aalborg Stiftstidende, 1846-05-12
Aalborg, den 12te Mai. En af Repræsentantskabet for Kjøbmandslauget her i Byen ved denne Byes Politiret anlagt Sag imod Agent Galster i Nørresundby, til Consiscation af 65 Sække Rug, der vare anholdte og hvormed det formeentes at han havde drevet ulovlig Handel, samt til at betale Mulct for Land- og Forprang, blev optagen til Doms i Octbr. Maaned f. A. en Dag da Jndklagede ikke var mødt i Retten eller specielt underrettet om Sagens Foretagelse og uden at der var givet ham Leilighed til at svare i Sagen. Underrettet herom og forinden Dommen blev afsagt, havde Indklagede imidlertid i Jndlæg til Retten, i Henhold til et tidligere Forlangende om at faae Sagen opsat begjært Anstand og Udlaan af Sagens Documenter for at give Tilsvar, til hvilket Øiemed han paastod Sagen reasumeret førend den blev paadømt, men hvilket Underdommeren nægtede, og ved den derefter afsagte Dom blev Klagerens Paastand tagen tilfølge. Denne Dom blev af Agent Galster indstævnet til Landsoverretten, enten til Hjemviisning forat han kunde gives Leilighed til at svare i Sagen for Underretten, eller til Underkjendelse og Forandring, og i denne Anledning er nu i Landsoverretten den 4de, afsagt saadan Dom: "Denne Sag hjemvises til ny Foretagelse ved Politiretten, saaledes at den sættes i den Stand, hvori den var da den den 31te Octbr. f. A. blev optagen til Dom, og Citanten meddeles Anstand for at give Tilsvar i Sagen, hvorefter dens videre Behandling forbeholdes Parterne. Processens Omkostninger for Overretten ophæves."(Medd.) Endvidere ere efter Vib. Av." afsagt følgende Overretsdomme: Pastor Rosenkilde i Astrup dømt til, under en daglig Mulct af 1 Rbd., at forskaffe Huusmand And. Christensen i Rostrup lovformeligt Skjøde paa et omstridt Huus med Toft etc. i Rostrup By, imod herfor at erholde udbetalt 50 Rbdlr. (Villestrup Birketingsret havde idømt Skjødeudfærdigelse uden nogen Erstatning). Processens Omkostninger ved Overretten hævede. – Farver N. Jørgensen, her i Byen, som af Malerlauget var sagsøgt for Jndgreb i dets Rettigheder ved at avertere forgyldte Gardinstænger og Zirater tilsalg og ved Politiretten hersteds idømt Bøde af 4 Rbdlr. til Malerkassen og 5 Rbdlr. til Kæmnerkassen samt Sagens Omkostninger, er ved Overretten frikiendt for Laugets Tiltale og Processens Omkostninger ved begge Retter hævede.
Aalborg Stiftstidende, 1846-05-12
J det igaar afholdte Møde i den landekonomiske Forening for Aalborg Amt besluttedes, iaar at foretage en Uddeling af Præmier til et Beløb af 600 Rbd., ved Besigtigelser i forskjellige Districter. Endvidere valgtes til at repræsentere Foreningen ved det forestaaende almindelige Landmandsmøde i Odense Dherrer: Overkrigscommissair Branth til Høstemark, Bøggild til Toftegaard, Capitainlieut. v. Recke til Sohngaardsholm, Ree til Frederikshøi og Weinschenck til Gundestrupgaard.
Aalborg Stiftstidende, 1846-05-12
Saltkilden ved Toftegaard bærer endnu vedvarende alle Tegn til at give de forønskede Resultater og fremme Anlæget af et Saltværk i det nordlige Jylland. Til at foretage et nyt Pumpeforsøg, der vil blive ledet af den indsigtsfulde Bestyrer af den Oldesloher Saline, Kammerraad Kabell, har Hs. Maj. Kongen allernaadigst bevilget et Tilskud af 600 Rbd. Forpagteren af Hjermitslevgaard under Stamhuset. Birkelse, Hr. Lund, har afstaaet sin Forpagtning af denne Eiendom for tilbageværende 3 Forpagtningsaar imod en aarlig Godtgiørelse af 12000 Rbd. Ogsaa Besidderen af Stamhuset Birkelse, Kammerherre, v. Skeel, skal være i Begreb med at indføre Arvefæste paa dette og Allodialgodserne.
Aalborg Stiftstidende, 1846-05-12
Aggercanals Skibsliste. Jndk. D. 1ste Mai. N. S. Springborg f. Chrsand. t. Struer m. Træl. J. H. Jørgensen f. Mand. t. Nykjøb, m. Bord og Planker. De 6te: N. C. Jacobsen f. Drammen t. Struer m. Bord og Lægter. D. 7de: H. Nadop og I. Pieper, Begge f. Blankenese t. Skive, ball. P. Larsen f. Østerr. t. do. m. Træl A. I. Gregersen f. Dramm. t. Struer m. Bord. - Udg. D. 1ste: A. Andersen f. Lemp. t. Lilles.; d. 5te: H. A. Od sen f. Skive t. Mand., P. Danielsen f. Nykjøb. t. do., H. Andersen f. Skive t. Norge, A. Simonsen og W. Rasmussen, Begge f. Nykjøb, t. Mand., J. Rosenvold, A. Homme og W. Kjelsen f. Struer t. Mand., N. Nicolaisen f. Thisted t. do., H. T. Olsen f. Skive t. do., M. A. Frost og A. Madsen, Begge f. Thist. t. Chrsand. J. Sørensen f. Lemp. t. do., O. P. Hansen og P. Johnsen, Begge f. do. t. Grimst., Alle m. Korn. J. C. Brockdorff f. Nykjøb. t. Engl. m. Kreaturbeen. G. Pedersen f. Thisted t. Newc. m. Havre, Vikker, Kjød og Flæsk. Hals Skibsliste. Jndk. D. 8de Mai. L. C. Nielsen f. Grenaa, ball. H. J. Mørck f. Flensb. m. Stykg. H. Andersen f. Marstr. m. Bræder. S. Ankersen f. Rand. ball. H. F. Petersen f. Kbhavn. m. Stykg. D. 9de: J. Krohn f. Hobro, ball. H. Breum f. Drammen m. Træl M. H. Mortensen f. Nyborg m. Vine og Stykg. D. 10de :L. Sørensen f. Nysted m. Egetømmer. C. F. Christiansen, f. Sæby, ball. F. Hansen f. Altona m. Stykg. M. C. Nielsen f. Læss m. Planker. J. N. Juul f. Sarpsborg m. Træl. N. C. Køster og J. Jessen f. Flensb. m. Stykg. I. Hansen f. Odense m. Sæbe og Flytteg. – Udg. D. 8de: A. Pettersson og A. Sandberg t. Marstr., ball. C. Andersen t. Frdhavn. m. Flytteg. C. Christensen t. Wolgast, ball. J. Jacobsen t. Grimst., M. Nielsen t. Lille sand, H. Jversen og J. Halvorsen t. Frdstad., N. Sørensen t. Tønsb., L. Alstrup t. Dramm., S. Larsen t. Østerr. og A. Petersen t. Tvedestr., Alle m. Korn og Fedev. L. Johansen t. Kbhavn. m. Muursteen. N. Klemensen t. do. m. Havre. E. Otterbek t. Odense med sin fra Tønsb. indbragte Trælastladning. D. 9de: S. Henriksen t. Grenaa ball. L. Nisted t. Odense, ball. P. K. Svendsen t. Flensb. m. Havre, Uld, Huder og Skind. D. 10de: C. Danielsen, t. Østerr. m. Korn. D. 11te: O. Christensen t. Frdhvn., ball. O. C. Petersen t. Østerr. m. Korn. (R. L. Bergstrøm f. Sarpsborg t. Odense og H. Brøndstrup f. Frdhald. t. Grenaa ere den 10de indkomne som havnsøgende. Desforuden ligge her for Udg.: C. C. Eyser, N. P. Nielsen, F. Bostrup og T. Thorsen, Et Fregatskib er isigte, styrende sydefter.) – Vinden den 11te: S., maadel, Kuling, klar Luft.
Aalborg Stiftstidende, 1846-05-12
Reisende. Ankomne. Med Dagvognen igaar, fra Aarhuus: Skibscap. Brasch, Hr. Lass, fra Rand: Snedkermester Jessen. - Afgaaede. Med Personp. igaar, til Horsens: Komd. Bang; til Aarhuus: Frøken Hansen, Komd. Schou; til Randers: Brænderibestyrer Henius. Døde. Bager R. Rasmussens Søn, hans Peter, 1 A.; Gaardmand Lars Jensens Kone, Anne Andersdatter, 64 A. Jfr. Henriette Vilhelmine Elise Filter, 35 A.; Comptoirist H. R. Schønbergs Datter, Julie, 19 Uger; Alle i Odense. Sadelmager og Restaurateur Peter Lund, 61 1/4 A., i Viborg.
Aalborg Stiftstidende, 1846-05-12
Jndsendt. Da Hr. Gautiers Voxcabinet forbliver her endnu nogle Dage, tillade vi os at gjøre Publicum opmærksom paa, at det indeholder tre meget smukke Billeder af Jesu Liv, nemlig: den hellige Nadvere, Frelserens Fængsling, og hans sidste Afsked, i hvilke alle Figurerne ere bevægelige og i Legemstørrelse.
Aalborg Stiftstidende, 1846-05-12
Bekjendtgjørelser. Jgaar Aftes Kl. 51/2 bortkaldte Alherren min uforglemmelige og gudhengivne Mand, Oldingen, Bødkermester Mathias Wedsted, ved en blid og rolig Død, efter nogle Dages Sygeleie, til et bedre Liv, i hans Alders 81de og vort kjærlige Ægteskabs 53de Aar.
Aalborg Stiftstidende, 1846-05-12
Dette undlader jeg ikke herved veemodsfuldt at kundgjøre for fraværende Familie og Venner paa egne og 3 efterlevende Børns Vegne. Aalborg, den 8de Mai 1846. Maren Wedsted, født Westergaard.
Aalborg Stiftstidende, 1846-05-12
Herved bringes fraværende Slægt og Venner det Sorgens Budskab, at Døden den 8de dennes berøvede mig min kjære trofaste Mand, Garver Christopher Wilsen, i hans Alders 48de Aar og 8 Maaneder, efter et 21 Aars lykkeligt Ægteskab. J 19 samfulde Aar har han med christelig Taalmodighed det Sygdoms=Kors, som den Alvis havde paalagt ham, indtil Herren efter 3 1/2 Aars smerteligt Sygeleie ved en rolig Død gjorde Ende paa hans Lidelser, og kaldte ham bort til evig Fred og Hvile. Hans Tab begrædes af en taknemmelig Pleiedatter og af hans efterladte sørgende Enke. Sæby, den 9de Mai 1846. Frederik Birch, sal. Wilsen. Dybt nedbøiet af Skjæbnens tunge Slag, maa jeg herved sörgeligst bekjendtgjöre for Slægt og Venner, at den algode Gud, idag Formiddag Kl. 11, bortkaldte fra dette til et bedre Liv, efter 3 1/2 Aars lykkeligt Ægteskab, min elskede dyrebare Mand, Janus Hansenius Schibbye, i sit 37te Aar. Gud styrke mig og mine to smaa Faderlöse til at bære dette nerstattelige Tab; kun Haabet om Gjenforening kan lindre min dybe Sorg. Condolence frabedes. Aalborg, den 9de Mai 1846. Amalie Schibbye. födt Brix.
Aalborg Stiftstidende, 1846-05-12
At der næstkommende 11te Juli og saa fremdeles aarlig vil, ifølge allerhøieste befaling, blive afholdt Hestemarked her i Hjørring, bekjendtgjøres herved. Hjørring, den 7de Mai 1846. Koefoed.
Aalborg Stiftstidende, 1846-05-12
At Landeveien til Sæby under det nu paabegyndte Grundforbedrings Arbeide paa Strækningen fra Gaarden Eget til Amtsgrændsen er afspærret fra det Punct, hvor Veien løber af over Kinderup og Lyngdrupgaardene, hvilken Vei saaledes midlertid maa afbenyttes, bringes herved til almindelig Kundskab. Aalborg Stiftamthuus, den 1ste Mai 1846. Hoppe, const.
Aalborg Stiftstidende, 1846-05-12
Onsdagen den 27de d. M., Kl. 2 Eftermiddag, afholdes paa Hjørring Raadhuus en Generalforsamling af det landsekonomiske Selskab i Hjørring Amt samt Kjær Herred i Aalborg Amt, hvortil saaledes Selskabets Medlemmer i Henhold til Lovenes § 25 indkaldes at give Møde. Hjørring, den 7de Mai 1846. C. Holsten. p. t. Formand. Kunst og Vorsigur=Cabinet.
Aalborg Stiftstidende, 1846-05-12
Uagtet jeg, formedelst det ustadige Veir ikke kunde forevise mit Cabinet hver Dag, saa har jeg, paa Grund af det bifald, det har vundet, forlænget mit Ophold heri Byen indtil Søndagen den 17de dennes for sidste Gang. Det forevises daglig fra Kl. 5 om Eftermiddagen til Kl. 9 om Aftenen. B. Gautier. Gruners Handels-Academi, og dermed forbundne.
Aalborg Stiftstidende, 1846-05-12
Pensions-Anstalt
Aalborg Stiftstidende, 1846-05-12
Kjøbenhavn. Nærmere Underretning om denne mercantile Dannelses-Anstalt meddeles af Dhrr. Kjøbmændene F. C. F. Hartmann i Aalborg og J. G. Brinkmann i Thisted. Engvanding.
Aalborg Stiftstidende, 1846-05-12
Nogle i Engvanding oplærte Arbeidere kunne strax faae Condition paa Randrup.
Aalborg Stiftstidende, 1846-05-12
Aalborg Paquet No 1.
Aalborg Stiftstidende, 1846-05-12
Skipper H. F. Petersen, afseiler til Kjøbenhavn sidste i denne Uge og medtager Fragtgods og Passagerer. Fartøiet ligger ved Toldbodbryggen. Jeg tillader mig at underrette Publicum om, at jeg har tilkjøbt mig den Ree'ske Boghandels Leiebibliothek, som jeg endvidere har forøget betydeligt, hvorfor der er udkommet et Tillæg til Cataloget, som erholdes af Abonnenterne i Leiebibliotheket. S. Warberg, Vesteraa, lige for Nymølle.
Aalborg Stiftstidende, 1846-05-12
Et brugt Seletøi ønskes tilkjøbs. Adressecomptoiret anviser.
Aalborg Stiftstidende, 1846-05-12
En brugt Korn-Halvtønde ønskes tilkjøbs af F. Palludan.
Aalborg Stiftstidende, 1846-05-12
Et 6 1/4 Octavs Fortepiano kan erholdes tilleie. Adressecomptoiret anviser. Fiint og stærkt Krudt af den sædvanlige Sort, jeg har havt til Skibeskydning, samt midd. fiin dito, Patent hagel og Knaldhætter er nylig arriveret og sælges til billigst Priis af A. Hassing. Tapeter.
Aalborg Stiftstidende, 1846-05-12
Smukke Tapeter med tilhörende Bordter ere arriverede og faaes særdeles billigt i Den Reeske Boghandel.
Aalborg Stiftstidende, 1846-05-12
Dansk Gaasefyld af bedste Qvalitet kan erholdes hos Niels Peter Larsen i Nørre-Sundby.
Aalborg Stiftstidende, 1846-05-12
Have- og Blomsterfrø, af bedste ægte Sorter, er tilsalg hos Christian Beck. Tapeter. Nye Prøver kunne behageligst affordres til Eftersyn hos O. Chr. Green.
Aalborg Stiftstidende, 1846-05-12
Frictionsfyrtøier. pr. Gros i Papirstutter: i Papæsker i Træbøsser i Blikæsker Frictionssvamp i Tutter 15 1/3 i Æsker 4 Cigartændere i Tutter 108, i Papæsker 18 & 12 Alt pr. Contant; i Partier med sædvanlig Rabat. O. Chr. Green.
Aalborg Stiftstidende, 1846-05-12
J alle Boglader faaes: Det Schlipfiske Priisskrift Om Jordblanding og Jordstrøning. som Midler til Staldgjødskens bedre Afbenyttelse. Paa Dansk bearbeidet ved C. Dalgas. Priis 40 s.
Aalborg Stiftstidende, 1846-05-12
Dette nyttige Skrift, som i en kort Tid har fundet stærk Afsætning, og hvis Methode, efter modtagne Meddelelser, allerede paa flere Steder bringes i Udførelse, anbefales herved fremdeles til det ærede Landbo Publicum, Aalborg, den 5te Mai 1846. Den Ree'ske BoghandelGaardsalg i Thisted.
Aalborg Stiftstidende, 1846-05-12
Formedelst Bortflytning fra Byen agter jeg underhaanden at afhænde den mig tilhørende og paa Hjørnet af Byens Torv og Vestergade, under Matricul Nummer 159. beliggende Gaard. Gaarden, der er særdeles godt beliggende for Manufactur-, Colonial- og Product=Handel og for størstedelen kan tiltrædes 1ste November d. A., bestaar af 15 Fag Grundmuur til Gaden med Qvist, 2de Sidebygninger 28 Fag og en Ladebygning 20 Fag, deels Grundmuur og deels Bindingsværk, Alt teglhængt. Pengevilkaarene ville blive favorable for Kjøberen, da noget over 1/2 Dele af Kjøbesummen vil kunne blive indestaaende. Eiendommen forevises, og de nærmere Oplysninger faaes hos undertegnede Eier. Thisted, i April 1846. A. J. Beyer.
Aalborg Stiftstidende, 1846-05-13
Stiftsidende AalboeAdresse-Avis. Aar 1846. No 96. Onsdagen den 13de Mai.
Aalborg Stiftstidende, 1846-05-13
Denne Avis, som udgives af Jens Chr. Borch & Bernhard Røe og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1846-05-13
Udlandet. Aarhuus Loverdags Avis indeholder følgende skrækkelig interessante Fortælling, hvoraf vi især fremhæve de i sit Slags pikante Momenter: "Selvmord af haabløs Kjærlighed er en ganske almindelig Betise. Naar En ikke kan faae den, han vil have, bliver hun stedse de iligere i hans Øine, hans Lidenskab stedse heftigere, og saaledes gaaer det da ganske naturligt til, at han tilsidst stiller sin Længsel med et Skud Krudt. Men hvor stor maa Kjærligheden være, naar den endogsaa efter Brylluppet er istand til at drive en Mand til Selvmord. En Werther af dette Slags har endnu ingen Digter opfunden.
Aalborg Stiftstidende, 1846-05-13
J Paris er nys forefalden en Begivenhed, som kunde give et interessant Novellestof. Et ungt Par, som havde giftet sig af Kjærlighed (!), kunde, kort efter Brylluppet, ikke forliges, og Familiens Forsøg paa at bilægge allehaande barnagtige Stridigheder imellem dem, vare aldeles frugtesløse. Den unge Kone paastod, at ville skilles, den unge Mand, som elskede hende lidenskabeligt, vilde paa ingen Maade samtykke deri. Alle Paarørende ere paa hans Side men hun sætter, af Rettens Vei, sin Villie igjennem. Te Timer efter at Skilsmissen var fuldbyrdet, skjød han sig en Kugle for Panden." Er det ikke skrækkeligt Samme Avis indeholder følgende forfærdelige Begivenhed: "En ung Pige i Brunsvig havde nys sat i Lotteriet. Hendes Nummere kom ud, og der faldt en betydelig Gevinst paa dem. Men - hun var død Dagen for Trækningen." Eiendommelig er en nylig i Potsdam fældet Dom paa Grund af Salget af et Eftertryk af Weders Opfordring til Dands. Den i Potsdam levende Musikhandler Tripluri, som ogsaa er Militair=Hoboist, har nemlig gjort sig skyldig i denne Forseelse og har, ifølge en Anklage af den retmæssige Eier, maattet underkaste sig den militaire Straffelov. Straffen lyder paa Confiscation af de forefundne Exemplarer, Skadeserstatning og Militair=Arrest i 14 Dage. Spillehulen i Homburg har atter krævet et nyt Offer Man fandt i den nærligende Skov en ung Franskmand lænet aflivet op til en Eeg. Hans Pistol, hvormed han havde aflivet sig, og hans Pung, som han havde tømt Rouletten, laae ved Siden af ham.
Aalborg Stiftstidende, 1846-05-13
Storfyrst Thronfølgeren i Rusland har antagen en Kammertjener, der kan betragtes som en Naturmærkværdighed. Han er født i Limburg, er 38 Aar gl., 7 Fod og 8 Tommer høi og hans Legemsbygning i Forhold til Høiden. Brystet imellem Armeene maaler 28 Tommer. Han har en sjelden Muskelkraft og en blomstrende Sundhed.
Aalborg Stiftstidende, 1846-05-13
Jbrahim Pascha har ved Taffelet i Tuillerierne en høist pragtfuld Uniform, en guldgjennemvirket, tætsluttende Kjole med en straalende Stjerne af Diamanter paa Brystet et Guldbælte, blaae Beenklæder og den røde tyrkiske CecchiaEn lignende Uniform har hans Følge, i hvilket navnlig en 10 Aars Dreng af blændende Skjønhed og med et høist intelligent Aasyn vakte almindelig Opsigt. Det var Renegaten Soliman Paschas Søn. Jbrahim er noget under sædvanlig Størrelse; hans Ansigt er roligt men fuldt af Udtryk, hans Øie livligt og gjennemtrængende. Hans lange Skjæg er hvidt, hans Skridt faste, hans Holdning fuld af Værdighed. Ved Maneuren i Vincennerskoven viste man ham den Opmærksomhed, at fremføre hans gamle Strids ganger fra Nisib, som han i Aaret 1841 havde sendt Kongen til Foræring. Det gjorde et dybt Jndtryk paa ham, da han gjensaae det ædle Dyr.
Aalborg Stiftstidende, 1846-05-13
Hr. Duncan, en ny africansk Reisende, beretter i et af sine sidste Breve, at Kongen af Ashantee morede ham med en Revue af over 6000 qvindelige Tropper, hvis Vaaben, Udrustning og militaire Holding vakte hans Forbaufelse.
Aalborg Stiftstidende, 1846-05-13
Fædrelandet. Kjøbenhavn, den 12te Mai. Hs. Maj. Kongen har igaar forlagt sin Residents til Bernstorff Slot, (Berl. Td.)¬
Aalborg Stiftstidende, 1846-05-13
J Løbet af denne Uge, rimeligviis idag eller Onsdag, vil den "scandinaviske Sag blive foretagen i Høiesteret. Sagens Procedure antages at ville vare omtrent to Dage. (S. Bl.)
Aalborg Stiftstidende, 1846-05-13
I Anledning af den sidste Beslaglæggelse af Kjøbenhavnsposten, har Reed, modtagen følgende Tilkjendegivelse, med Hensyn til hvilken den bemærker, at den saaledes af Cancelliet atter anvendte Supprimering af Bladet ikke er foranlediget ved at omtale noget udenlandsk Forhold eller Gjenstand:
Aalborg Stiftstidende, 1846-05-13
De underrettes herved om, at det kgl. danske Cancelli har bifaldet, at jeg, med Hensyn til det politiske Jndhold at den i Nr. 103 af Bladet Kjøbenhavnsposten" for Tirsdagen den 5te dennes øverst paa Side 412 anførte Meddelelse, har lagt bemeldte Nr. under Beslag. - Kjøbenhavn, den 8de Mai 1846. Reiersen.
Aalborg Stiftstidende, 1846-05-13
Fuldstændig juridisk Examen. D. 11te ds. P.C. Olsen Hand illand. En forlod Examen. (S. Bl.)¬